**Spačva d.d.**

Duga ulica 181, 32100 Vinkovci

OIB: 02046778584

**Naziv projekta:**

**„**Povećanje energetske učinkovitosti i korištenja OIE u projektnoj cjelini tvrtke Spačva d.d.“

KK.04.1.1.03.0161

**POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI (NOJN)**

**PITANJA I ODGOVORI TE OBAVIJEST O IZMJENI DOKUMENTACIJE**

**Evidencijski broj nabave:** 01/21-04

**Predmet nabave:** Sunčana elektrana u proizvodnom pogonu tvrtke Spačva d.d.

Vinkovci, veljača 2021. godine

## Podaci o Naručitelju

Naziv naručitelja: **SPAČVA D.D.**

Sjedište naručitelja: **DUGA ULICA 181, 32100 VINKOVCI, HRVATSKA**

IBAN: HR942407000110432418

OIB: 02046778584

Odgovorna osoba: Josip Faletar, predsjednik Uprave

Broj telefona: + 385 32 616 757

Broj telefaksa: + 385 32 303 414

Adresa elektroničke pošte: spacva@spacva.hr

1. **Pitanja i odgovori**

 **Pitanje 1: (pristiglo 19. veljače 2021. u 15:29 sati)**

„vezano za postupak nabave za osobe koje nisu obveznici zakona o javnoj nabavi (NOJN) za naručitelja Spačva d.d., Duga ulica 181, 32 100 Vinkovci, evidencijski br. Nabave: 01/21-04, predmet nabave: Sunčana elektrana u proizvodnom pogonu tvrtke Spačva d.d., molimo Vas odgovor na sljedeće:

* U troškovniku Troskovnik-suncana-elektrana.xlsx poglavlje 3. FOTONAPONSKO POLJE, točka 3.1. Dobava, isporuka i montaža fotonaponskog modula tražena količina fotonaponskih modula je 8986 komada. U glavnom projektu – projekt sunčane elektrane, poglavlje Tehnički opis, točka 1.2. Opis postojećeg stanja i proračun ušteda, ukupan zbroj fotonaponskih modula na 14 krovišta je 9.466 komada.

Molimo Vas da utvrdite da li je točan podatak u troškovniku ili glavnom projektu?“

 **Odgovor 1:**

Naručitelj je pregledao dokumentaciju i uvidio grešku prilikom opisa kod zgrada furnira u glavnom projektu – projekt sunčane elektrane. Stvarna količina modula je navedena u Troškovniku-suncana-elektrana.xlsx i poglavlju 1.4. Fotonaponski moduli i konstrukcija u glavnom projektu – projekt sunčane elektrane i iznosi 8986 modula.

 **Pitanje 2: (pristiglo 19. veljače 2021. u 15:29 sati)**

„vezano za postupak nabave za osobe koje nisu obveznici zakona o javnoj nabavi (NOJN) za naručitelja Spačva d.d., Duga ulica 181, 32 100 Vinkovci, evidencijski br. Nabave: 01/21-04, predmet nabave: Sunčana elektrana u proizvodnom pogonu tvrtke Spačva d.d., molimo Vas odgovor na sljedeće:

* U glavnom projektu, poglavlje Tehnički opis, Stavka 1.2. Opis postojećeg stanja i proračun ušteda navedeno je kako je potrebno skinuti postojeći pokrov od salonita zbog puno oštećenja i postaviti novi trapezni lim uz prilagodbu podkonstrukcije za instaliranje istog. Također u troškovniku poglavlje 5. točka 5.12, navodi se nabava materijala i izrada čelične pokonstrukcije za postavljanje krovnih i zidnih panela te osnovna antikorozivna zaštita.

Molimo Vas da nam pojasnite da li je nakon uklanjanja postojećeg pokrova od salonita potrebno promijeniti kompletnu nosivu čeličnu konstrukciju krova na koju će se postavljati trapezni lim ili će se postojeća konstrukcija zaštitit od korozije te na nju postaviti trapezni lim.

Možete li nam pojasniti da li je potrebno mijenjati čeličnu konstrukciju za postavljanje zidnih panela kao se navodi u točki 5.12. troškovnika?

Ukoliko je potrebno da se postavi nova podkonstrukcija krovišta i podkonstrukcije zidnih panela da li je moguće dobiti nacrte hale peletirnice na kojoj bi trebalo izvršiti promjene?“

 **Odgovor 2:**

Naručitelj će pravo stanje podkonstrukcije krovišta znati tek nakon početka sanacije krovišta kada će se utvrditi stanje i veličina zahvata. Pretpostavka je kako dio krovišta može a i ne mora biti saniran, a dio će se raditi nova podkonstrukcija. Ponuditelj treba dati ponudu prema Troškovniku-suncana-elektrana.xlsx. Antikorozivna zaštita se odnosi na novopostavljenu podkonstrukciju.

Čeličnu konstrukciju za postavljanje zidnih panela nije potrebno postavljati. Postavlja se samo krovna čelična podkonstrukcija. Troškovnik je ispravljen te je zamijenjen pri čemu je nova verzija Troškovnika – sunčana elektrana\_ispravak na mrežnim stranicama [www.strukturnifondovi.hr](http://www.strukturnifondovi.hr) stavljena na raspolaganje svim ponuditeljima, čime je ranija verzija nevažeća. Ponuditelji su dužni prilikom predaje ponude dostaviti novu važeću verziju Troškovnika – sunčana elektrana\_ispravak.

Naručitelj nije u mogućnosti dostaviti nacrte hale peletirnice.

 **Pitanje 3: (pristiglo 22. veljače 2021. u 10:25 sati)**

„u troškovniku je predviđena kolona Napomena, međutim nigdje se ne navodi objašnjenje što bi eventualno trebali u tu kolonu upisati. Molim vas za pojašnjenje što je potrebno napisati u kolonu Napomena?“

**Odgovor 3:**

Ponuditelj može ukoliko smatra potrebnim u kolonu napomena upisati specifikaciju opreme koju nudi ili neke druge informacije koje smatra bitne Naručitelju.

 **Pitanje 4: (pristiglo 22. veljače 2021. u 10:25 sati)**

„u Pozivu na dostavu ponuda nigdje se ne navodi da je potrebno dostavljati tehničke listove ugrađene opreme. Da li je potrebno dostavljati tehničke listove kao sastavni dio ponude?“

**Odgovor 4:**

Naručitelj nije naveo tehničke listove kao kriterij za odabir. Ponuditelj ukoliko želi može dostaviti tehničke listove, ali nisu obavezni.

 **Pitanje 5: (pristiglo 22. veljače 2021. u 15:51 sati)**

„nastavno na natječaj koji je objavljen dana 15. veljače 2021. godine na stranici strukturnifondovi.hr, ev. broj. nabave: 01/21-04, predmet nabave: Sunčana elektrana u proizvodnom pogonu tvrtke Spačva d.d., šaljemo sljedeći problem na koji smo naišli:

* U troškovniku u stavkama sklopnih blokova gdje se traži ponuda više od 1 kompleta, konkretno na stavkama 1.9., 1.11., 1.12., 1.13. i 1.15., kada se unesu jedinične cijene prema uputi, dobiva se ukupna cijena za 1 sklopni blok, a traži se 16 sklopnih blokova (npr. stavka 1.11.). Stoga nije moguće točno popuniti troškovnik.

Molimo Vas za točnu uputu kako da ispunimo troškovnik u ovom slučaju s obzirom da je cijeli excel zaključan osim jediničnih cijena.

 **Odgovor 5:**

Naručitelj pojašnjava kako je greškom ostavio mogućnost popunjavanja jediničnih cijena za pojedine stavke koje u konačnici čine jedan komplet. Odnosi se na stavke od 1.1. do stavke 1.16. Ispravljena verzija Troškovnika je objavljena na mrežnim stranicama. Troškovnik se popunjava na način da se upisuje jedinična cijena kompleta s uključenim troškom rada.

Troškovnik je ispravljen te je zamijenjen pri čemu je nova verzija Troškovnika – sunčana elektrana\_ispravak na mrežnim stranicama [www.strukturnifondovi.hr](http://www.strukturnifondovi.hr) stavljena na raspolaganje svim ponuditeljima, čime je ranija verzija nevažeća. Ponuditelji su dužni prilikom predaje ponude dostaviti novu važeću verziju Troškovnika – sunčana elektrana\_ispravak.